**Vremea liniștii**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vremea se afundă-n ceață

Precum noaptea în tăcere,

Trece blând ca o povață

Timpu-ncet prin întuneric.

Luna peste tihnă varsă

Razele tremurătoare

De pe culmea luminoasă

Și din umbrele de mare.

Ea ceasornicul inundă,

El încurcă fără leacuri

Secolele în secundă,

Clipa singură prin veacuri.

Peste tihnele nescrise

Zvâcnetul nici nu îngaimă

Doar o pasăre din vise

Tresări cu glas de spaimă.

Însă liniștirea lină

Iar o netezi pe aripi

Și în palida lumină

Înveli pe fiecare.

Nici un zgomot să se-nalțe

Nu s-aude, nu se vede,

Adormi la vânt în brațe

Freamătul ușor și verde.

Dar și vântu-ntins pe spate

Împăienjenindu-și ochii

Umflă vele-n libertate

Și îmbrățișează rochii.

Parcă într-o amorțire

Lumea-i toată prăbușită

Varsă bale de iubire

Și surâde adormită.

Apa chiar nu se mai mișcă

Prinsă-n trestii și în sălcii

Ca un dor născut în trișcă

Și pierdut în somnul păcii.

În văzduhul cald de vară

Am înțepenit ca lacul.

M-aș mișca, dar ceasul iară

Va hodorogi tic-tacul.

Victor Bragagiu